Na temelju članka 14. Zakona o proračunu (Narodne novine broj 87/08., 136/12. i 15/15.), članka 30. točke 3. Statuta Grada Samobora (Službene vijesti Grada Samobora br. 3/16.) i članka 77. Poslovnika Gradskog vijeća Grada Samobora (Službene vijesti Grada Samobora broj 4/16. - pročišćeni tekst), Gradsko vijeće Grada Samobora na 7. sjednici održanoj 25. siječnja 2018. godine donijelo je

ODLUKU

O IZMJENAMA I DOPUNAMA ODLUKE O IZVRŠAVANJU PRORAČUNA

GRADA SAMOBORA ZA 2018. GODINU

**Članak 1.**

U Odluci o izvršavanju Proračuna Grada Samobora za 2018. godinu (Službene vijesti Grada Samobora br. 9/17.), u članku 27. iza stavka 4. dodaje se novi stavak 5. koji glasi:

„Gradonačelnik može na zahtjev dužnika odobriti odgodu ili obročnu otplatu duga koji se ne smatra javnim davanjem, ukoliko bi otplata duga u cijelosti predstavljala neprimjereno opterećenje za dužnika ili dovela u pitanje mogućnost otplate duga, u pisanom obliku, najdulje na rok od 24 mjeseca.“

Dosadašnji stavci 5., 6. i 7. postaju stavci 6., 7. i 8.

**Članak 2.**

U članku 29. stavak 4. mijenja se i glasi:

„Ukupni dug Grada Samobora po osnovi danih jamstava za otplatu duga pravnim osobama u vlasništvu Grada od 21.136.327,65 kn, zajedno s kreditom na iznos glavnice od 30.250.000,00 kn uvećanim za kamate i troškove za koji se daje jamstvo trgovačkom društvu Komunalac d.o.o. iz Samobora u 2018. godini za financiranje izgradnje Reciklažnog centra grada Samobora „Trebež“, na kraju proračunske godine iznosi 56.533.518,76 kn.“

U stavku 5. iznos: „79.080.980,83“ zamjenjuje se iznosom: „78.059.107,40“.

**Članak 3.**

Ova Odluka stupa na snagu dan nakon dana objave u Službenim vijestima Grada Samobora.

KLASA: 021-05/18-01/1

URBROJ: 238-11-04-01/02-18-12

 **PREDSJEDNIK**

 **GRADSKOG VIJEĆA**

 **Miran Šoić**